L 290/334
ET
Euroopa Liidu Teataja
10.11.2022
Joonis A5/9 Väljalaskeheitmete täisvoolahjendussüsteemi skeem
4.1.5.2.
Süsteemi osade näited on esitatud allpool.
4.1.5.2.1.
Kaks gaasisondi pidevaks proovide võtmiseks lahjendusõhust ning lahjendatud heitgaasi ja õhu segust.
4.1.5.2.2.
Filter analüüsiks kogutud gaasivoogudest tahkete osakeste eemaldamiseks.
4.1.5.2.3.
Pumbad ja vooregulaatorid katse käigus gaasisondidega võetavate lahjendatud heitgaasi ja lahjendusõhu proovide püsiva ja ühtlase voo tagamiseks ning proovivõtugaasi vooluhulk peavad olema sellised, et iga katse lõppedes oleks saadud proovi kogus analüüsi tegemiseks piisav.
4.1.5.2.4.
Kiirventiilid proovivõtugaasi püsiva voo juhtimiseks kogumiskottidesse või väljalaskeavasse.
4.1.5.2.5.
Gaasitihedad kiirlukustuvad liitmikud kiirventiilide ja kogumiskottide vahel.
Liitmikud peavad kotipool­ sest otsast automaatselt sulguma.
Alternatiivina võib proovide juhtimiseks analüsaatorisse kasutada ka muid seadmeid (näiteks kolmikkraane).
4.1.5.2.6.
Kotid lahjendatud heitgaasi ja lahjendusõhu proovide kogumiseks katse jooksul.
4.1.5.2.7.
Kriitilise voolukiirusega Venturi toru lahjendatud heitgaasist proportsionaalsete proovide võtmiseks (ainult kriitilise voolukiirusega Venturi toruga püsimahuproovivõtu korral).
4.1.5.3.
Kuumleek-ionisatsioondetektori (HFID) abil süsivesinike proovide võtmiseks vajalikud lisaosad, nagu on näidatud joonisel A5/10.
4.1.5.3.1.
Kuumutatav gaasisond lahjendustunnelis, mis asub tahkete osakeste proovivõtturitega vertikaalselt samal tasandil.
4.1.5.3.2.
Kuumutatav filter pärast proovivõtukohta ja enne kuumleek-ionisatsioondetektorit.